EGIBAR ARTOLA (EAJ, 2015-12-03):
Ez dut esango zintzo baina ez duzu zuzen jokatzen aipatzen duzunean ze partida dituzun hazkunderako eta kenketari buruz ez duzu hitz egitea.
Zu alkate izan zara eta badakizu, lehen aipatu bezala, koadratu egin behar dutela zenbakiak. Eta zuk zorra kontrolatuta baldin badaukazu eta defizita mugak baldin badauzkazu, diru-sarrerak eta gastuak bat egin behar dute. Ala ez? Bai.
Eta sortzen dituzun 361 milioi horiek ez baldin badira benetakoak, zer ari zera egiten? Demagogia, iruzurra. Teknikoki hala da eta politikoki hori da demagogi hutsa. O sea, zuk ez dituzu 361 milioi eta esaten duzu "ez daukat baino hontara, hontara eta hontara erabiliko ditut". Hori ezin duzu egin. Eta azkenean zuen alternatiba da 0,3koa, 0,3. Hartu zenbakiak nahi dituzun posiziotik, jarri trabeska, goitik behera, nahi duzun bezala baino 0,3ko alternatiba da.
Eta aipatu duzu baita ere, nola ez, ba fiskalitatea. Nik esan dudana da, zergatik zuek Gipuzkoako Diputazioa iritsi aurretik beste batzuk ere bazeuden, eta aurretik beste batzuk, eta zuen ondoren beste batzuk gaude. Gipuzkoak beti eduki du gainontzeko lurraldeek bezala bilakaera bat. Baina fiskalitateari dagokionez, onurak izan baldin baditu erreforma horrek, ez dela azkenean indarrean dagoena ez dela zuen modeloa, beste batzuk erabakitakoa baizik, ez zenutelako jakin nahi izan ezertxo ere beste batzuekin.
Eta alderdi abertzale bat zaretenez, Gipuzkoatik abiatuta ez zenuten kontutan hartzen ez Araban zer zegoen, ez Bizkaian zer zegoen, ez Nafarroan zer zegoen. Nafarroan abenduan onartzera doaz beste erreforma bat, bai gipuzkoarrak, arabarrak eta bizkaitarrak jakin beharko dugu Nafarroan zer duten mahai gainean eta ze onartuko duten. Edo ez gara auzokoak? Eta Jaurlaritzak ere jakin beharko du zer daukagun aldamenean. Eta hori, harmonizazio bezala ezagutzen den hori, hori da guk proposatu genizuena eta ez zenuten nahi.
Iraultza Gipuzkoatik hasi eta gero zabalduko zen lau haizeetara. Hori zen zuen estrategia eta estrategia horrek porrot zuen, Kutxabanken inguruan porrot egin zuen bezala. Non dago Kutxabank? Esku pribatuetan, salduta, interesen eskuetan. Non dago? Azkenean irudi bat sortzen duzue, elikatzen duzue irudi hori eta pentsatzen duzue gainera arrazoi duzuela? Ba ez da hala. Eta demagogia egitea politikan motzean agian (...) bat izango du baino normalean ez da behintzat estrategi egokiena.
Eta bai aipatzen zenuen modeloak, ez? Nik uste dut sinesgarritasunaren bidean gauzagarriak izan daitezkeen proiektuak azaltzeko, oraindik nire ustez tamalez bide bat egin beharra daukazuela sinesgarriak izateko. Zergatik hemen egin duzun ariketa, diru-sarrera batzuk finko bezala jarri existitzen ez dutenean eta gero partida batzuk proposatu gastua egiteko, hori ez da antzua izatea; da inteligentziari faltatzea. Zer hartzen duzue tontotzat jendea? O sea, ez daukazun diru bat nola gastatu behar duzu? Ez baldin badaukazu, errespetu minimo bat.
Gero esaten duzu "bidean akaso ikusiko gara pauso batzuk ematen baldin badira". Zuen osoko zuzenketan esaten duzue behar dela "un modelo de transición". Zuzenketan azaltzen da eta zuen bozeramaile batek idatzitako artikuluan ere bai. Por cierto, artikulua egin duena bera bada, behintzat jakin behar du Gobernuan konsejeriak ez daudela, departamentuak daude. Eta...
...bera bada behintzat jakin behar du Gobernuan konsejeriak ez daudela. Departamenduak daude. Eta sorraren pisua ze tamainakoa den begira dezala ere idatzi aurretik.
Orduan esaten da, modelo de transición. Eta agian bai, or dago gakoa. Badakigu nondik gatozen, ezin dugu aitortu nondik gatozen eta ez dakit nora goazen. Ez dakigu nora goazen modelo bila. Nik espero dut Euskal Herria Bilduren modeloa ez izatea CUPen modeloa. Benetan esaten dut. Aztoratu egiten zarete...